CELEX: 62006TN0351
Language: el
Date: 2006-12-05 00:00:00
Title: Υπόθεση T-351/06: Προσφυγή της 5ης Δεκεμβρίου 2006 — Dura Vermeer Groep κατά Επιτροπής

27.1.2007   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 20/21
            
         Προσφυγή της 5ης Δεκεμβρίου 2006 — Dura Vermeer Groep κατά Επιτροπής
   (Υπόθεση T-351/06)
   (2007/C 20/30)
   Γλώσσα διαδικασίας: η ολλανδική
   Διάδικοι
   
      Προσφεύγουσα: Dura Vermeer Groep NV (εκπρόσωπος: M.M. Slotboom, advocaat)
   
      Καθής: Επιτροπή των Ευρωπαϊκών Κοινοτήτων
   Αιτήματα της προσφεύγουσας
   Η προσφεύγουσα ζητεί από το Πρωτοδικείο:
   
               —
            
            
               να ακυρώσει τα άρθρα 1, στοιχείο δ', και 2, στοιχείο δ', της αποφάσεως όσον αφορά την ευθύνη της Dura Vermeer Groep και
            
         
               —
            
            
               να καταδικάσει την Επιτροπή στα δικαστικά έξοδα.
            
         Λόγοι ακυρώσεως και κύρια επιχειρήματα
   Η προσφεύγουσα προσβάλλει την απόφαση της Επιτροπής της 13ης Σεπτεμβρίου 2006 σχετικά με διαδικασία του άρθρου 81 ΕΚ (υπόθεση CΟΜΡ/38.456 — Άσφαλτος — Κάτω Χώρες), με την οποία επιβλήθηκε στην προσφεύγουσα πρόστιμο για παράβαση του άρθρου 81 ΕΚ.
   Προς στήριξη της προσφυγής της, η προσφεύγουσα ισχυρίζεται, πρώτον, ότι η Επιτροπή παρέβη το άρθρο 81, παράγραφος 1, ΕΚ και το άρθρο 23, παράγραφος 2, του κανονισμού 1/2003. Κατά την προσφεύγουσα, είναι εσφαλμένη η ανάλυση της Επιτροπής σχετικά με τη νομολογία του Δικαστηρίου και του Πρωτοδικείου ως προς την ευθύνη των μητρικών εταιριών για τις παραβάσεις που φέρεται ότι έχουν διαπραχθεί από θυγατρικές εταιρίες. Έτσι, η Επιτροπή χρησιμοποίησε στην περίπτωση της προσφεύγουσας ένα υπερβολικά αυστηρό κριτήριο. Επιπλέον, η Επιτροπή δεν εκτίμησε σωστά τις πραγματικές σχέσεις εντός του ομίλου Dura Vermeer. Κατά συνέπεια, η Επιτροπή δεν απέδειξε ότι η προσφεύγουσα είχε καθοριστική επίδραση στη συμπεριφορά της Vermeer Infrastructuur BV.
   Δεύτερον, η προσφεύγουσα ισχυρίζεται ότι παραβιάστηκαν οι ουσιώδεις τύποι του άρθρου 253 ΕΚ και η υποχρέωση αιτιολογήσεως.